( 217 ) 
Illae tabulae quas inter meas observationes elegi, exitus exbibent qui 
tamquam medii possunt haberi. Sequentes inde deduco sententias. 
1°. Lumbrici partem corporis posteriorem reproducunt absque ut exinde 
vehementer pati videantur. 
2°. Incrementum hujus partis pendere videtur ab anni tempestate , 
aeris temperie, alimentis (Vid. observationes Cei. Caroli Bonnet } et 
cum nostris conferantur); celerius fit in Lumbricis tenuioris voluminis 
et optime nutritis. 
3°. Anus aliquamdiu post scissionem formatur tamquam apertura ovalis 
quae primum infra ventrem cernitur. Annuli qui ejus formationem 
sequuntur , saepe supra eum evolvuntur : sed novis annulis deinde cres- 
centibus, versus partem posteriorem retroagitur. Saepe animadverti tres 
aut quatuor annulos post anum existere. 
4°. Pedes etiam nascuntur aliquamdiu post separationem , et satis ce- 
leriter in novis annulis evolvuntur. Eorum formatio a parte anteriori 
corporis ad posteriorem locum habet. 
5°. Novi annuli sensim sensimque latiores evadunt; et fit etiam aug- 
mentum illud a parte anteriori corporis. Inde sequitur ut aliquando repe- 
riantur Lumbrici quorum pars posterior est tenuissima. 
6°. Modus incrementi est sequens: primus annulus formatus non loco 
movetur, sed latior evadit; ad ejus extremitatem nascitur secundus 
annulus minus validus; ad extremitatem secundi nascitur tertius, et 
sic porro. Huic speciei incrementi debentur annuli qui supra anum ali- 
quando extenduntur. 
7°. Reproductio partis posterioris multo citius locum habet quam re~ 
productio ejusdem partis posterioris a corpore integro resecta. 
8°. Pars posterior Lumbrici ab eo separata non absolutum animal re- 
producit, annuli ipsi saepe non renascuntur et semper, tempore plus 
minusve protracto , portio in putredinem abit. 
9°. Labia Lumbricorum possunt et quidem satis celeriter renasci. Os 
primum sese ostendit tamquam apertura centralis cesticillo circumdata ; qui 
cesticillus sese evolvens antrorsum progreditur , et brevi tempore elapso cer- 
nitur origo duorum labiorum quas singulae convenienti modo sese dirigunt. 
28 
